**Scottish 6-Days 2019**

**Stævnet**

’Scottish 6-Days’ stævnet afholdes hver andet år. I 2019 er det i midt-Skotland, vest for storbyen Perth, ca. en times kørsel fra Glasgow eller Edinburgh. Stævnecentret er byen Crieff, ca. 23 km V for Perth. Stævnet starter søndag den 28. juli og slutter lørdag den 3. august. 4 dage er ’lang distance’ og 2 dage er ’mellem’. Dag 5, Craig a Barns, er et af de bedste områder i Skotland til orientering. Onsdag er en ’rest day’, men på denne dag er der arrangeret et sprintløb og en PræO konkurrence.

Stævnet bruger almindelige klasser med alternativer ’lang’ og ’kort’. Slutresultat er en persons 4 bedst løbsresultater ud af 6.

Alle detaljer findes på hjemmesiden [www.scottish6days.com/2019](http://www.scottish6days.com/2019).

Området er kuperet og der er mange muligheder for daglang vandreture op i bjergene. Der er masse af andre seværdigheder i denne del af Skotland.

**Transport**

Fra Jylland er der 3 muligheder for at komme til stævneområdet:

1. Ryanair genåbner ruten Billund-Edinburgh til sommeren med fly torsdage og søndage. Afg. Billund kl. 18.15 tors. den 25. juli, afg. Edinburgh kl. 15.10 søn. den 4. august. Se [www.ryanair.com](http://www.ryanair.com). Lej bil i Edinburgh lufthavn.

2. Fly Esbjerg – Aberdeen (British Midland - BMI), hver dag undtagen lørdag og søndag. Afgang Esbjerg kl. 1315, afgang Aberdeen kl. 10.20. Direkte men ikke billigt. Lej bil i Aberdeen lufthavn; distance til Perth er ca. 130 km.

3. Fly Karup, Billund eller Aarhus – København (DAT eller SAS) og København – Edinburgh (lavpris flyselskaber Norwegian eller Easyjet). Lej bil i Edinburgh lufthavn.

**Overnatning**

’Event campsite’ i Comrie, vest for Crieff.

Mindre vandrerhjem i Comrie.

Vandrerhjem i Perth – sommervandrerhjem i studenterhuse (Perth University) med 1- og 2-senge værelser. Køkken osv. til rådighed, rimelige priser.

Airbnb, ’Bed and breakfast’, hoteller eller sommerhuse (’holiday cottages’).

**Tilmelding**

Tilmelding er startet. De billigste priser er for tilmelding før 1. februar; voksne £19, juniorer £6 pr. dag (£1 = DKK 8,38). Tilmeldingsfrist er den 30. juni. Se [www.scottish6days.com/2019](http://www.scottish6days.com/2019).